Landsretten stadfæster byrettens afgørelse om afvisning af betalingspåkrav, da det ikke kunne lægges til grund, at der ved aftale var indrømmet bilisten en frist for rettidig betaling, hvorfor forældelse... Vis mere
Ret: Østre Landsret (2. instans)
Faggruppe: Civilsag — Visse kæresager
Sagsemner: Almindelige emner;
Fogedret;

ØSTRE LANDSRETS RETSBOG





Den 25. april 2016 satte Østre Landsret retten i retsbygningen; Bredgade 59, København.


Som dommere fungerede landsdommerne Kaspar Linkis, Frosell og Thomas Tordal-Mor-
tensen (kst.), førstnævnte som rettens formand.


Der foretoges


2. afd. kære nr. B-842-16:
ParkZone A/S
mod



Ingen var mødt eller indkaldt.


Der fremlagdes kæreskrift af 29. marts 2016, hvorved ParkZone A/S har kæret Holbæk
Rets fogedrets afgørelse af 16.marts 2016 (FS 40-1087/2016) om afvisning af betalings -
påkrav.


Endvidere fremlagdes fogedrettens fremsendelsesbrev af 4. april 2016, udskrift af foged-
bogen indeholdende den kærede afgørelse samt det afviste betalingspåkrav .


ParkZone A/S har i kæreskriftet gjort gældende; at det følger af Højesterets dom af 4.
marts 2010, at der skal fremsendes betalingskrav til føreren af en bil, idet den kontrolafgift,
der placeres i bilens forrude, meget let kan bortkomme og derfor ikke kan anses for at være
kommet frem Der kan derfor ikke kræves betaling af kontrolafgiften allerede fra det tids -
punkt, hvor den bliver pålagt føreren. Da et betalingspåkrav skal indeholde en betalings -
frist, er betalingsfristen i påkravet det tidligste tidspunkt, ParkZone A/S kunne have krævet

betaling. Det følger herefter af forældelseslovens $ 2, stk. 2, at forældelsesfristen skal reg -
nes fra betalingsfristen i påkravet.


ParkZone A/S har i kæreskriftet ikke gentaget anbringendet for fogedretten om, at forhol-
det er reguleret af bekendtgørelse nr. 202 af 28. februar 2014 om indgåelse af visse aftaler
om parkering 0g udstedelse af kontrolafgifter på private parkeringsområder.


Indkærede har ikke udtalt sig vedrørende kæremålet.


Fogedretten har ved sagens fremsendelse henholdt sig til den trufne afgørelse.


De modtagne bilag var til stede.


Efter votering afsagdes følgende


kendelse :


Når en bilist parkerer på privat område; indgår bilisten en stiltiende aftale med grundejeren
om parkering, hvor bilisten som udgangspunkt accepterer rimelige parkeringsrestriktioner
og vilkår, der fremgår af skiltningen på det pågældende sted.


Det fremgår af sagsfremstillingen i betalingspåkravet; at kontrolafgiften skyldes en uret-
mæssig parkering den 17.januar 2013.Der er ikke oplyst nærmere om de vilkår, som
fremgår af skiltningen på det pågældende sted, herunder om der indrømmes bilisten en frist
for betaling af kontrolafgiften. På den baggrund kan det ikke lægges til grund, at der ved
aftalen var indrømmet bilisten en frist for rettidig betaling. Den frist; som er indeholdt i
ParkZone A/S? betalingspåkrav af 29.januar 2013 til 
må derfor anses for indrømmet ensidigt af ParkZone A/S.


Forældelseslovens 8 2, stk. 2, finder ikke anvendelse på ensidigt indrømmede betalingsfri -
ster, 0g forældelsesfristen skal derfor regnes fra det tidligste tidspunkt, hvor ParkZone A/S
kunne kræve kontrolafgiften betalt, jf. forældelseslovens $ 2, stk. 1. Dette må efter det op-
lyste være den 17.januar 2013, hvor parkeringen fandt sted, og den stiltiende aftale der-
med blev indgået.

- 3 - 
 
Landsretten stadfæster derfor fogedrettens afgørelse.  
 
T h i  b e s t e m m e s :  
 
Fogedrettens afgørelse stadfæstes.  
 
Ingen af parterne skal betale kæremålsomkostninger  til den anden part.  
 
Retten hævet.  
 
 
(Sign.)